„Pericole” la CCR. De la judecători, la șoferi, toți angajații primesc sporuri de condiții vătămătoare. Câștiguri de zeci de mii de lei lunar
Curtea Constituțională a României (CCR) - instituția care se recomandă a fi garantul supremației Constituției se află în ultima vreme sub lupa opiniei publice mai mult decât niciodată. După decizia istorică de anulare a alegerilor prezidențiale din noiembrie 2024, cetățenii privesc cu scepticism activitatea CCR, iar salariile și beneficiile uriașe ale judecătorilor alimentează dezbaterile privind echitatea sistemului.